**"נפגשים בחמישי"- תכנית חדשה**

**משותפת למרכז הקהילתי ולעמותת הוותיק**

**לכל ידידינו הוותיקים שלום וברכה.**

**מתוך שאיפה להרחיב את שירותי המועצה למען הוותיקים, בנינו תכנית משותפת למרכז הקהילתי (המתנ"ס לשעבר) יחד עם עמותת הוותיק, שתפתח בפניכם אפשרויות נוספות לבילוי פנאי משמעותי.**

**התכנים ומועדי הפעילות נבחרו במיוחד כך שלא יפגעו בפעילות העמותה ביהל : ימי חמישי פעמיים בחודש ונושאים שאין לנו אפשרות להביא ליהל (רובם הגדול, לפחות).**

**הפעילות תתקיים בשלוחות המרכז הקהילתי בנעמן,**

**בשבי ציון ובשלוחה הצפונית בגשר הזיו בשעות 8:30 עד 12:30.**

**הארגון כולו והגבייה הם באחריות בלעדית של מנהלות השלוחות ושל המרכז הקהילתי. מכאן, שכל בקשה ופניה להשתתף באחד הקורסים צריכות להיות מופנות אך ורק למנהלות השלוחות – ולא למזכירות עמותת הוותיק! שימו לב – אירית חושקובר ואירית זיו או ימית אינן הכתובת להרשמה ולפניות בכלל.**

**פרסום מפורט של התכנית יצא בקרוב ויישלח אליכם.**

**בכל שלוחה כזו של המרכז הקהילתי יש קבוצת וותיקות/ים שמסייעת למנהלת השלוחה בפעילויות השונות שלה. אנו רואים בקבוצה זו שותפה גם לפרסום ולהפצת התכנית החדשה בקרב הוותיקים ביישובים, אם בחלוקת פרסומים בתאי הדואר, על לוח המודעות, ואם בשיחה אישית לעידוד האנשים להירשם ולהשתתף.**

**בברכה ובהצלחה לכולנו,**

**רחלי גזית – בשם צוות עמותת הוותיק**